Lav et referat af nedenstående tekst:

Tekst:
Nordjyllands Politi efterlyser den 20-årige Nikolaj Broberg Winther, der efter en firmajulefrokost er forsvundet. Han er sidst set i Aalborgs Jomfru Ane Gade lørdag morgen omkring kl. 4.00. Politiet oplyser, at der er hævet penge på Nikolaj Broberg Winthers hævekort kl. 2.00 natten til lørdag. Familien har efterlyst Nikolaj Broberg Winther over Facebook, men foreløbig uden resultat. Man fik mistanke til, at der var noget galt, da han ikke mødte om til en julefrokost søndag eller mødte på arbejde mandag morgen. Den 20-årige unge mands far, Leif Winther, har samlet en gruppe mennesker, der mandag eftermiddag vil lede efter Nikolaj Broberg Winther. De går fra den fælles bopæl i det nordlige Aalborg og ind mod centrum, hvor Nikolaj Broberg Winther sidst er set. - Jeg frygter det værste, men jeg håber, det bare er mig, der er tosset, når jeg tænker sådan nogle dumme tanker, siger Leif Winther til TV2/Nord. Han beskrives som: - 180 cm høj - Slank af bygning - Kort lyst hår - Iført rød trøje, sort vest og cowboybukser - Sort jakke med pelskrave - Ankelhøje, sort/hvide tennissko Har du oplysninger i sagen kan de gives til Nordjyllands Politi på telefonnummer 114.

Referat:
Nordjylland Politi efterlyser 20-årig mand, der ikke er set siden lørdag morgen i Jomfru Ane Gade. Opdateret klokken 13:28.